Í listsmiðjunni Paradísarfuglar er notast við tónlist og fjölbreytta myndlistartækni sem að stuðla að núvitund . Hvernig tökumst við á við áskoranir í lífinu ? Hvernig öðlumst við hugarró ? Hér gefst tækifæri til að hverfa frá amstri og áhyggjum , finna innri ró og gleði í afslöppuðu umhverfi og góðum félagsskap . Í listsmiðjunni eru þróaðar myndir og verk í sameiningu út frá hugmyndum tengdum fuglum , en þeir eru oft tákn um frelsi og frið . Helen Whitaker , tónlistarkona og sálgreinir , og Lilianne van Vorstenbosch , sálfræðingur og myndlistarkennari , leiða konur í sköpun sameiginlegs listaverks í rólegu og kærleiksríku umhverfi Söguhringur kvenna býður öllum konum að taka þátt í sköpunarferlinu . Listsmiðjan fer fram á eftirfarandi sunnudögum : 19. janúar , 16. febrúar , 15. mars , 19. apríl , 17. maí 2020 , kl. 13.30 – 17.00 Aðgangseyrir er enginn .